turjo4nis/wikipedia-bn-dump-20250701 huggingface dataset:
সোনাই রূপাই বন্যপ্রাণী অভয়ারণ্য

সোণাই-রূপাই অভয়ারণ্য () অসমের শোণিতপুর জেলাতে অবস্থিত একটি বন্যপ্ৰাণী অভয়ারণ্য। এই বন্যপ্রাণ অভয়ারণ্যের আয়তন ১৭৫ কিমি২.

অবস্থান
তেজপুর শহর থেকে প্রায় ৮০ কিমি দূরে ১৭৫ বর্গকিমি বনভূমি নিয়ে বিরাজ করছে সোণাই রূপাই বন্যপ্রাণ অভয়ারণ্য। এই জংগলের পশ্চিমে রাওতা সংরক্ষিত বনভূমি।

জীববৈচিত্র্য
এখানে উল্লেখযোগ্য বন্যপ্রাণ হলও বাংলা বাঘ, বুনো মহিষ, প্যারা হরিণ ও পিগমি হগ।

তথ্যসূত্র

বহিঃসংযোগ 
 Sonai Rupai Wildlife Sanctuary at assaminfo.com.
 Sonai Rupai Wildlife Sanctuary at Tour Travel World.com]

আরও দেখুন
 অসমের সংরক্ষিত অঞ্চলের তালিকা
 বাংলাদেশের সংরক্ষিত এলাকার তালিকা

শোণিতপুর জেলা
আসামের বন্যপ্ৰাণ অভয়ারণ্য
আসামের সংরক্ষিত অঞ্চল
১৯৯৮-এ আসামে প্রতিষ্ঠিত
ব্রহ্মপুত্র উপত্যকা আধা-চিরসবুজ বন
দ্য ফলিং ম্যান

দ্য ফলিং ম্যান হল এসোসিয়েটেড প্রেস-এর আলোকচিত্রী রিচার্ড ড্রিউ কর্তৃক ধারণ করা একটি আলোকচিত্র। আলোকচিত্রে দেখা যায় নিউ ইয়র্ক সিটির ওয়ার্ল্ড ট্রেড সেন্টারে ১১ই সেপ্টেম্বর -এর হামলার সময় স্থানীয় সকাল ৯:৪১:১৫টায় একজন লোক নর্থ টাওয়ার থেকে লাফিয়ে পড়ছেন। যদিও আলোকচিত্রের ব্যক্তিকে শনাক্ত করা যায়নি তবে মনে করা তিনি হলেন তাদের মধ্যে একজন যারা হামলার সময় উপরের তলায় আটকা পরেছিলেন। তিনি হয় জীবন বাঁচানোর জন্য বা হামলার ফলে সৃষ্ট ধোঁয়া থেকে নিজেকে রক্ষা করার জন্য লাফ দিয়েছিলেন। অনেকে বিশ্বাস করেন ঐদিন হামলার সময় কমপক্ষে ২০০ জন লোক টাওয়র থেকে লাফিয়ে পড়ে মৃত্যুবরণ করেছিলেন যদিও কেউ কেউ এ সংখ্যাটিকে অর্ধেক বা আরো কম বলে মনে করেন। কর্মকর্তারা হামলার প্রারম্ভে যারা ভবন ধ্বসের মধ্যে পরেছিলেন তাদের দেহ শনাক্ত করতে পারেননি। হামলায় অংশগ্রহণকারী অপহরণকারীরা ছাড়া লাফিয়ে পড়া প্রত্যেকেই একরকম বাধ্যতামূলকভাবে আত্মহত্যা করেছেন। নিউ ইয়র্ক সিটির মেডিকেল পরীক্ষক বলেন, ব্যধ্যতামূলক আত্মহত্যাকারীরা ঘটনার দিন সকালে অফিসে গিয়েছিল এবং তারা আগুন ধরার ফলে সৃষ্ট ধোঁয়া বা আগুনের শিখার ফলে বাধ্য হয়ে লাফিয়ে পড়েছিল।

আলোকচিত্রে লাফিয়ে পড়া ব্যক্তিকে তার ডান পাশ থেকে দেখা যায় তিনি উপরের টাওয়ার থেকে সোজা নিচে পড়ছেন। তার পতনের বেশ কয়েকটি চিত্র ধারণ করা হয় ও দেখা যায় তিনি পতনের সময় বাতাসে গড়াগড়ি খাচ্ছেন।

আলোকচিত্রী বলেন অন্তত দুটি ক্ষেত্রে, সংবাদপত্রে ছবিটি ছাপা হওয়ার পর এটি সমালোচনার মধ্যে পড়েছে ও কিছু কিছু পাঠক ছবিটিকে বিরক্তিকর হিসেবে মন্তব্য করেছেন। সামাজিক ও সংস্কৃতিকভাবে ছবিটি ব্যপক প্রভাব ফেলে, মোর তত্বীয় কলেজের অধ্যাপক মার্ক ডি. থম্পসন বলেন, “এটি সম্ভবত একবিংশ শতাব্দীর সবচেয়ে হতাশাপূর্ণ একটি চিত্র যা শিল্পকলা, সাহিত্য বা জনপ্রিয় সঙ্গীতে খুঁজে পাওয়া সম্ভব নয়।”

পদটীকা

তথ্যসূত্র 
 ৯/১১: দ্য ফলিং ম্যান (মার্চ ১৬, ২০০৬), চ্যানেল ৪।

আরো পড়ুন

বহিঃসংযোগ 
 NPR interview with Esquire magazine writer Tom Junod, August 21, 2003
 

২০০১-এ মৃত্যু
অ্যাসোসিয়েটেড প্রেস
আলোকচিত্র
সেপ্টেম্বর ১১-এর হামলা
নিউ ইয়র্ক শহরের ভবন ও স্থাপনা
যুক্তরাষ্ট্রের আলোকচিত্র
অশনাক্ত ব্যক্তি
নির্দিষ্ট আলোকচিত্রের বিষয়ের জন্য উল্লেখযোগ্য ব্যক্তি
খুনের শিকার পুরুষ
ওয়ার্ল্ড ট্রেড সেন্টার
ওডোন্টোচেলিস

ওডোন্টোচেলিস সেমিটেস্টাকি () হচ্ছে জানতে পারা সবচেয়ে প্রাচীনতম কচ্ছপের বিলুপ্ত প্রজাতি। এটিই জানতে পারা ওডোন্টোচেলিস গণের একমাত্র প্রজাতি যেটির পরিবারের নাম ওডোন্টোচেলিডি। ও. সেমিটেস্টাকি প্রায় ২২০ মিলিয়ন বছর আগের প্রাচীন নমুনা জীবাশ্ম যেটি ট্রায়াসিক যুগের এবং এটিকে চীনের গুইঝুতে পাওয়া যায়।

তথ্যসূত্র

বহিঃসংযোগ 
 Figures and Tables from the above-referenced article An ancestral turtle from the Late Triassic of southwestern China in the Journal Nature
 Oldest Turtle Found; May Crack Shell-Evolution Mystery
 First known turtle swam on the half shell 

ট্রায়াসিক কচ্ছপ
ডাইনোসর
বিলুপ্ত কচ্ছপ
কচ্ছপ
বাংলাদেশী একদিনের আন্তর্জাতিক ক্রিকেটারদের তালিকা

অত্র নিবন্ধটি বাংলাদেশী একদিনের আন্তর্জাতিক ক্রিকেটারদের তালিকা সম্পর্কীয়। একদিনের আন্তর্জাতিক ক্রিকেট খেলা বা ওডিআই আন্তর্জাতিক ক্রিকেট কাউন্সিল (আইসিসি) কর্তৃক অনুমোদিত ও পূর্ব নির্ধারিত সময়ে ওডিআই মর্যাদাপ্রাপ্ত দু’টি দলের অংশগ্রহণে অনুষ্ঠিত হয়। ওডিআই টেস্ট খেলা থেকে ভিন্ন হয়ে থাকে এবং ওভার সংখ্যা নির্দিষ্ট করা থাকে। প্রতিটি দল কেবলমাত্র একটি ইনিংসে অংশগ্রহণ করতে পারে।

এই তালিকায় বাংলাদেশ ক্রিকেট দলের সকল সদস্য রয়েছে যারা অন্তত একটি ওডিআই ম্যাচ খেলেছে। এটি প্রাথমিকভাবে সাজানো হয়েছে যে ক্রমে প্রতিটি খেলোয়াড় তার প্রথম ওডিআই ক্যাপ জিতেছে। যেখানে একই ম্যাচে একাধিক খেলোয়াড় তার প্রথম ওডিআই ক্যাপ জিতেছে, সেই খেলোয়াড়দের নামের উপাধি অনুসারে বর্ণানুক্রমিকভাবে তালিকাভুক্ত করা হয়েছে।

খেলোয়াড়
পরিসংখ্যানটি ৬ মার্চ, ২০২৩ তারিখ অনুযায়ী সঠিক।

টীকা:

তথ্যসূত্র

আরও দেখুন 
 টেস্ট ক্রিকেট
 বাংলাদেশ ক্রিকেট বোর্ড
 বাংলাদেশ জাতীয় ক্রিকেট দল
 বাংলাদেশী টেস্ট ক্রিকেটারদের তালিকা
 টেস্ট ক্রিকেট অভিষেকে ৫ উইকেট লাভকারী বাংলাদেশী ক্রিকেটারদের তালিকা
 বাংলাদেশী টেস্ট উইকেট-রক্ষকদের তালিকা
 বাংলাদেশী টুয়েন্টি২০ আন্তর্জাতিক ক্রিকেটারদের তালিকা

বহিঃসংযোগ 

 হাউস্ট্যাট
 ক্রিকইনফো

একদিনের আন্তর্জাতিক ক্রিকেটারদের তালিকা
বাংলাদেশী ক্রিকেটারদের তালিকা
বাংলাদেশের একদিনের আন্তর্জাতিক ক্রিকেটার
সেন্টিমিটার

সেন্টিমিটার (প্রতীক cm বা সেমি) মেট্রিক পদ্ধতিতে দৈর্ঘ্যের এক ধরনের একক, যা ১ মিটারের ১ শত ভাগের ১ ভাগ (১ সেমি = ১০০ / ১ মিটার)। এই পরিমাপ বর্তমানে এসআই একক পদ্ধতিতে চালু আছে। বাংলা ভাষায় এর প্রতীক সেমি হিসাবেও লেখা হয়ে থাকে।

অন্যান্য দৈর্ঘ্যের একক সমতা
{|
|-
|rowspan=4 valign=top|১ সেন্টিমিটার
|= ১০ মিলিমিটার
|-
|= ০.০১ মিটার
|-
|= ০.৩৯৩৭০০৭৮৭৪০১৫৭৪৮০৩১৪৯৬০৬২৯৯২১২৫৯৮৪২৫১৯৬৮৫০৩৯৩৭০০৭৮৭৪০১৫৭৪৮০৩১৪৯৬০৬২৯৯২১২৫৯৮৪২৫১৯৬৮৫০৩৯৩৭ ইঞ্চি
|-
|  (এক ইঞ্চিতে নির্ভুলভাবে ২.৫৪ সেন্টিমিটার রয়েছে।)
|}

১ কিউবিক সেন্টিমিটার সমান ১ মিলিলিটার, বর্তমান SI একক পদ্ধতি অনুসারে।

সেন্টিমিটারের ব্যবহার
দৈর্ঘ্য পরিমাপের ক্ষেত্রে এর ব্যবহার ছাড়াও, সেন্টিমিটার ব্যবহৃত হয়:
 মাঝেমাঝে বৃষ্টিপাতের মাত্রা পরিমাপের জন্য "বৃষ্টিপাত পরিমাপক যন্ত্রে" (Rain gauge) এর ব্যবহার করা হয়।
 সিজিএস পদ্ধতিতে বৈদ্যুতিক সামর্থতা বা ক্যাপ্যাসিট্যান্স (Capacitance) পরিমাপের জন্য সেন্টিমিটার ব্যবহৃত হয়, যেখানে ১ সেমি ক্যাপ্যাসিট্যান্স = Farad 
 মানচিত্রে, সেন্টিমিটার ব্যবহৃত হয় মানচিত্রের মাপকে বাস্তবিক মাপে (কিলোমিটার) রুপান্তর করার ক্ষেত্রে।
 এলাকার দ্বিতীয় মুহূর্ত প্রতিনিধিত্ব করতে (সেমি৪)

ইউনিকোড প্রতীক
চীনা, জাপানি এবং কোরিয়ান (সিজেকে) অক্ষরের সাথে সামঞ্জস্য রাখতে ব্যবহৃত ইউনিকোড প্রতীক:
 সেন্টিমিটার (সেমি) – কোড ৩৩৯ডি
 বর্গ সেন্টিমিটার (㎠) – কোড ৩৩এ০
 ঘন সেন্টিমিটার (㎤) – কোড ৩৩এ৪

এগুলো বেশিরভাগই ব্যবহৃত হয় শুধুমাত্র পূর্ব এশিয়ান নির্দিষ্ট প্রস্থে, কারণ এগুলো চীনা অক্ষরের মাপের সমান।

আরও দেখুন
 1 E-2 m
 ইউনিট রূপান্তর, দৈর্ঘ্যের অন্যান্য ইউনিটের সাথে তুলনার ক্ষেত্রে
 পূরক সেন্টিমিটার
 মাত্রার আদেশ (দৈর্ঘ্যে)

তথ্যসূত্র

 CJK Compatibility excerpt from The Unicode Standard, Version 4.4 and co-exterior users.

দৈর্ঘ্যের একক
বিশালত্বের (দৈর্ঘ্য) অনুক্রমসমূহ
সেন্টিমিটার-গ্রাম-এককের দ্বিতীয় পদ্ধতি
এসআই এককে উদ্ভূত
১০০ (সংখ্যা)
মিটার
এসআই একক
মোহাম্মাদ নবী

মোহাম্মাদ নবী (; জন্ম: ৩ মার্চ, ১৯৮৫) হলেন একজন ডানহাতি ব্যাটসম্যান এবং ডানহাতি অফ ব্রেক বোলার, যিনি আফগানিস্তান জাতীয় দলের হয়ে আন্তর্জাতিক ক্রিকেট খেলে থাকেন। তিনি বর্তমানে আফগানিস্তান জাতীয় দলের অধিনায়কের দায়িত্ব পালন করছেন। ২০১৩ সালে বাংলাদেশ প্রিমিয়ার লিগ এ সিলেট রয়ালস তাকে মার্কিন ডলার $৩০,০০০ বিনিময়ে কিনে নেয়।

খেলোয়াড়ী জীবন 
নবী হচ্ছেন আফগানিস্তান জাতীয় দলের ভবিষ্যত প্রজন্মের জন্য অন্যতম একজন খেলোয়াড় এবং তিনি তার খেলার মাধ্যমে নিজের দেশকে অনেক দুর নিয়ে যেতে চেষ্টা করছেন। ২০০৯ সালে আইসিসি বিশ্বকাপ কোয়ালিফায়ারে তিনি দ্রুত ১১ উইকেট লাভ করেন যার ফলে আফগানিস্তান ভাল ফলাফল করতে সামর্থ্য হয়। র‌্যাঙ্কিংয়ে তারা ৫নং অবস্থান পর্যন্ত যেতে সক্ষম হন, যার ফলে একদিনের আন্তর্জাতিক ম্যাচ খেলার সৌভাগ্য অর্জন করেন। উক্ত খেলায় অভিষেক ম্যাচে নবী স্কটল্যান্ডের বিরুদ্ধে ৫৮ রানের এক অসাধারণ ইনিংস উপহার দেন।

২০১০ সালের ফেব্রুয়ারিতে নবীর টুয়েন্টি ২০ আন্তর্জাতিক খেলায় আয়ারল্যান্ড এর বিরুদ্ধে অভিষেক ঘটে, যেখানে তিনি মাত্র ১টি উইকেট লাভ করেছিলেন। যদিও উক্ত খেলায় আফগানিন্তান ৫ উইকেটে হেরে গিয়েছিল।

২০১০ সালের নভেম্বরে নবীকে এশিয়ান গেমসের জন্য আফগানিস্তান জাতীয় দলের অধিনায়ক নির্বাচিত করা হয় এবং নওরোজ মঙ্গলকে অধিনায়ক থেকে অব্যহতি দেওয়া হয়। নবীর অধিনায়কত্বে আফগানিস্তান রানার্স আপ হয় যেখানে তারা ফাইনাল খেলায় বাংলাদেশের সাথে পরাজিত হয়।

ক্লাব জীবন 

মোহম্মাদ নবী বাংলাদেশের সিলেট রয়ালসের হয়ে ক্লাব জীবন শুরু করেন। এছাড়াও পাকিস্তানের আফগান চিটাস এবং সংযুক্ত আরব আমিরাতের মারলিবন ক্রিকেট ক্লাবের হয়েও খেলছেন।

সিলেট রয়্যালস 
২০১৩ সালের জানুয়ারি-ফেব্রুয়ারিতে বাংলাদেশে অনুষ্ঠিত বাংলাদেশ প্রিমিয়ার লিগে নবী সিলেট রয়ালস এর হয়ে খেলেন এবং তার অসাধারণ নৈপূন্য প্রদর্শনের মাধ্যমে তার দল সেমি-ফাইনালে খেলতে সামর্থ্য হয়। তিনি ১৩ ম্যাচে ১৬ উইকেট লাভ করেন এবং টুর্ণামেন্টে টপ ব্যাটসম্যানদের মধ্য অন্যতম একজন ছিলেন। আন্দ্রে রাসেল এর ইনজুরির কারণে নবী দলে জায়গা পান। শেষ খেলায় ঢাকা গ্ল্যাডিয়েটরস এর বিরুদ্ধে নবী ক্রিস গেইল এর উইকেট লাভ করেন। উক্ত খেলায় গেইল দ্রুত গতিতে মাত্র ৫১ বলে ১১৪ রানের একটি ঝড়ো ইনিংস উপহার দেন যাতে করে তার দল সহজেই ফাইনাল খেলায় প্রবেশ করতে সামর্থ্য হয়। উক্ত খেলায় নবী দুই উইকেট নেন (ইকোনমি ৪.২৫)। অপর সেমি ফাইনালে চিটাগং কিংস এর বিরুদ্ধে নবী আরও ২টি উইকেট লাভ করেন কিন্তু তাদের জয়কে তারা থামাতে পারেননি।

ব্যক্তিগত জীবন

তথ্যসূত্র

বহিঃসংযোগ 
 

আফগান ক্রিকেটার
১৯৮৫-এ জন্ম
জীবিত ব্যক্তি
পশতু ব্যক্তি
আফগানিস্তানের টেস্ট ক্রিকেটার
আফগানিস্তানের একদিনের আন্তর্জাতিক ক্রিকেটার
আফগানিস্তানের টুয়েন্টি২০ আন্তর্জাতিক ক্রিকেটার
আফগানিস্তান জাতীয় ক্রিকেট দলের অধিনায়ক
২০১৫ ক্রিকেট বিশ্বকাপের ক্রিকেটার
সিলেট স্ট্রাইকার্সের ক্রিকেটার
মেরিলেবোন ক্রিকেট ক্লাবের ক্রিকেটার
কুমিল্লা ভিক্টোরিয়ান্সের ক্রিকেটার
রংপুর রাইডার্সের ক্রিকেটার
মেলবোর্ন রেনেগেডসের ক্রিকেটার
কোয়েটা গ্ল্যাডিয়েটর্সের ক্রিকেটার
করাচি কিংসের ক্রিকেটার
২০১৯ ক্রিকেট বিশ্বকাপের ক্রিকেটার
সানরাইজার্স হায়দ্রাবাদের ক্রিকেটার
পাকিস্তান কাস্টমসের ক্রিকেটার
লগার প্রদেশের ব্যক্তিত্ব
আফগান চিতাহজের ক্রিকেটার
পাকিস্তানে আফগান প্রবাসী
এশিয়ান গেমসের ক্রিকেটে পদক বিজয়ী
২০১০ এশিয়ান গেমসের ক্রিকেটার
২০১৪ এশিয়ান গেমসের ক্রিকেটার
মোহামেডান স্পোর্টিং ক্লাবের ক্রিকেটার
২০১০ এশিয়ান গেমসের পদক বিজয়ী
২০১৪ এশিয়ান গেমসের পদক বিজয়ী
লিচেস্টারশায়ারের ক্রিকেটার
কেন্টের ক্রিকেটার
২০২৩ ক্রিকেট বিশ্বকাপের ক্রিকেটার
কলম্বো স্ট্রাইকার্সের ক্রিকেটার
ফরচুন বরিশালের ক্রিকেটার
বাণলিঙ্গ

বাণলিঙ্গ বা বাণেশ্বর শিবলিঙ্গ হল ভারতের মধ্যপ্রদেশ রাজ্যে নর্মদা নদী উপত্যকায় নদীগর্ভের এক ধরনের পাথর। এই জাতীয় পাথর হিন্দু শৈব ও স্মার্ত সম্প্রদায় শিবলিঙ্গ হিসেবে পূজা করে। এই পাথরগুলি মসৃণ উপবৃত্তাকার। বাণলিঙ্গকে "স্বয়ম্ভু লিঙ্গ" বা ঈশ্বরের সাক্ষাৎ চিহ্ন মনে করা হয়। কারণ, এটি প্রাকৃতিকভাবে সৃষ্টি হয়।

পৌরাণিক কাহিনি
হিন্দুদের প্রচলিত বিশ্বাস অনুসারে, প্রাচীনকালে বাণ নামে এক অসুর প্রতিদিন শিবলিঙ্গ নির্মাণ করে পূজা করতেন। এইভাবে দীর্ঘদিন শিবপূজার ফলে শিব তাকে দর্শন দিয়ে একটি বর দিতে চান। বাণ বলেন, প্রতিদিন তাকে শিবলিঙ্গ নির্মাণ করতে বেশ কষ্ট পেতে হয়। তাই বর হিসেবে তিনি উত্তম লক্ষণযুক্ত শিবলিঙ্গ চান। শিব চোদ্দো কোটি শিবলিঙ্গ নির্মাণ করে বাণকে দেন। বাণ সেগুলি পেয়ে মনে ভাবেন, এগুলি পূজায় যখন বিশেষ ফল পাওয়া যায়, তখন এগুলি সর্বসাধারণের কল্যাণের কাজেই ব্যবহার করা উচিত। এই ভেবে তিনি তিন কোটি লিঙ্গ কালিকাগর্তে, তিন কোটি লিঙ্গ শ্রীশৈলে, এক কোটি কন্যাশ্রমে, এক কোটি মহেশ্বর ক্ষেত্রে এবং অবশিষ্ট লিঙ্গগুলি বিভিন্ন তীর্থক্ষেত্রে স্থাপন করেন। বাণ নামক অসুরের দ্বারা পূজিত বলে (মতান্তরে শিবের অপর নাম বাণ বলে) এই লিঙ্গগুলি বাণলিঙ্গ বা বাণেশ্বর শিবলিঙ্গ নামে পরিচিত হল।

গুরুত্ব 
নর্মদা নদীর অপর নাম "রেবা" শব্দটি এসেছে সংস্কৃত "রেব" শব্দ থেকে, যার অর্থ পাথুরে নদীগর্ভ। এই নদীর গর্ভে যে বাণলিঙ্গ পাওয়া যায় তার উল্লেখ আছে রামায়ণ, মহাভারত, পুরাণ, টলেমির রচনা ও পেরিপ্লাস গ্রন্থে। বায়ু পুরাণ ও স্কন্দ পুরাণ-এর রেবা খণ্ড অধ্যায়ে নর্মদা নদীর জন্ম ও গুরুত্বের বর্ণনা পাওয়া যায়। কথিত আছে, নর্মদা নদী শিবের অঙ্গ থেকে উৎসারিত। "নর্মদা" শব্দের অর্থ আলোকদাত্রী। তাকে "শঙ্করী"ও (শিবের কন্যা অর্থে) বলা হয়।

উত্তর ভারতের একটি প্রচলিত প্রবাদ হল "নর্মদা কে কঙ্কর সে উঠা শঙ্কর" (নর্মদার পাথর শিবের মূর্ত রূপ)। বাণলিঙ্গ তাই হিন্দুরা দৈনিক উপাসনার পর পূজা করেন। বৈষ্ণবদের কাছে শালগ্রাম শিলা যেমন বিষ্ণুর প্রতীক রূপে পূজিত হয়, শৈব ও স্মার্ত মতাবলম্বীরা তেমনি শিবের প্রতীক রূপে বাণলিঙ্গ পূজা করেন।

নর্মদা নদী দর্শনকে হিন্দুরা গঙ্গা স্নানের সমতুল্য মনে করেন। বৃহৎ বৈবর্ত পুরাণ নামে এক হিন্দু ধর্মগ্রন্থে তিন প্রকার লিঙ্গের উল্লেখ করা হয়েছে - স্বয়ম্ভুব (স্বপ্রতিষ্ঠিত), বাণলিঙ্গ ও শৈললিঙ্গ (পাথরের লিঙ্গ)। এগুলিকে যথাক্রমে ব্যক্ত, অব্যক্ত ও ব্যক্ত্যাব্যক্ত বলা হয়েছে। হিন্দু ধর্মতত্ত্বে বলা হয়, ব্যক্ত লিঙ্গ মোক্ষদায়ী, অব্যক্ত লিঙ্গ আনন্দবর্ধনকারী এবং ব্যক্তাব্যক্ত লিঙ্গ মোক্ষ ও আনন্দ দুইই দেন।

শৈব সম্প্রদায়ের বিভিন্ন গোষ্ঠী পার্থিব শিবলিঙ্গ, কণ্ঠস্থললিঙ্গ, স্ফটিকলিঙ্গ, বাণলিঙ্গ, পঞ্চসূত্রী লিঙ্গ, পাষাণলিঙ্গ ইত্যাদি নানা ধরনের লিঙ্গ পূজা করেন।

পঞ্চদেবতা পূজা 
বাণলিঙ্গ হিন্দুধর্মের পঞ্চায়তন পূজা বা পঞ্চদেবতা পূজার একটি অঙ্গ। অষ্টম শতাব্দীর হিন্দু দার্শনিক আদি শঙ্কর হিন্দুধর্মের সকল সম্প্রদায়ের মধ্যে সাম্প্রদায়িক সম্প্রীতি স্থাপনের জন্য পাঁচটি প্রধান হিন্দু সম্প্রদায়ের প্রধান দেবতার পূজাকে ব্যক্তির ইষ্টদেবতা পূজার অঙ্গ হিসেবে প্রবর্তন করেন। এর মধ্যে শিবের পূজা প্রবর্তিত হয়েছিল নর্মদা নদীতে প্রাপ্ত বাণলিঙ্গের উপর।

পূজার ফল 
হিন্দুরা বিশ্বাস করেন, বাণলিঙ্গ ক্ষত্রিয়দের বিরাট রাজ্য এবং অন্য সকলের সব ধরনের ইচ্ছা পূর্ণ করে।

পাদটীকা 

শৈবধর্ম
অদ্বৈত বেদান্ত
শিব
হিন্দু পূজায় ব্যবহৃত বস্তু
পাথর
অ্যাডভান্সড ইনফো সার্ভিস

থাইল্যান্ড এর বৃহত্তম জিএসএম মুঠোফোন সেবা দাতা প্রতিষ্ঠান অ্যাডভান্সড ইনফো সার্ভিস পিএলসি। মার্চ ২০১৩ হিসাব অনুযায়ী প্রতিষ্ঠানটির বর্তমান গ্রাহক সংখ্যা ৩৫ মিলিয়ন।
 ১৯৮৬ সালের এপ্রিল মাসে কম্পিউটার ভাড়া দেয়ার মাধ্যমে এআইএস তার যাত্রা শুরু করে। ১৯৯০ সালের অক্টোবর মাসে অ্যানালগ ৯০০ মেগাহার্জ মোবাইল সেবা চালু করে প্রতিষ্ঠানটি। যার মাধ্যমে ইতি ঘটে টেলিফোন অর্গানাইজেশন অফ থাইল্যান্ড এর ২০ বছরের একাধিপত্য। প্রতিষ্ঠানটি প্রথম জিএসএম ৯০০ তরঙ্গ ব্যবহারের অণুমোদন পায়, এবং ১৯৯২ সালে শিনাওয়াত্রা পেজিংগ অধিগ্রহণ করে।

প্রতিষ্ঠানটি ইনটাচ পিএলসি (পূর্বে শিন কর্পোরেশন), দ্বারা নিয়ন্ত্রিত যা সিংগাপুর এর সরকারি সংস্থা তেমাসেক হোল্ডিংস দ্বারা নিয়ন্ত্রিত। প্রতিষ্ঠানটি থাইল্যান্ডের স্টকএক্সচেঞ্জে ব্যবসা শুরু করে ১৯৯১ সালের ৫ নভেম্বর। প্রতিষ্ঠানটির ৪০.৪৫% শেয়ার ইনটাচ পিএলসি এবং বাকি ২৩.৩২% শেয়ার সিংগাপুর টেলিকমিউনিকেশন, থাই ট্রাস্ট ফান্ড এবং ওসিবিসি নোমিনি কাছে রয়েছে।

২০০৬ সালে ক্ষমতাচ্যুত সাবেক প্রধানমন্ত্রী থাকসিন শিনাওয়াত্রার কাছ থেকে শিন কর্পোরেশন অধিগ্রহণ করার মাধ্যমে এআইএস ব্র্যান্ডের মালিক হয় তেমাসেক।

অধীনস্থ প্রতিষ্ঠান 
 অ্যাডভান্সড কন্ট্যাক্ট সেন্টার কোম্পানি লিমিটেড (এসিসি) - এআইএস কল সেন্টার পরিচালক ১১৭৫ এবং ১১৪৮
 অ্যাডভান্সড ডাটানেটওয়ার্ক কমিউনিকেশন কোম্পানি লিমিটেড (এডিসি) - "ডাটানেট" নামে প্রতিষ্ঠানটি টেলিফোন লাইনের মাধ্যমে অনলাইন ডাটা সেবা দিয়ে থাকে।
 ডাটানেটওয়ার্ক সল্যুশন কোম্পানি লিমিটেড (ডিএনএস) - "ডাটানেট" নামে প্রাদেশিক এলাকায় প্রতিষ্ঠানটি টেলিফোন লাইনের মাধ্যমে অনলাইন ডাটা সেবা দিয়ে থাকে।
 ডিজিটাল ফোন কোম্পানি লিমিটেড (ডিপিসি) - পরিচালক "জিএসএম ১৮০০" (সামার্ত কর্পোরেশনের কাছ থেকে অধিগৃহীত)
 অ্যাডভান্সড ওয়্যারলেস নেটওয়ার্ক (এডাব্লিউএন) - "এআইএস থ্রিজি ২১০০" এর পরিচালক, ২১০০ মেগাহার্জ তরঙ্গে থ্রিজি মোবাইল সেবা দিয়ে থাকে।

সেবা এবং নেটওয়ার্ক পরিধি 
মার্চ ২০১৩ অনুযায়ী প্রতিষ্ঠানটি ৩৫ মিলিয়ন ব্যবহারকারী নিয়ে বর্তমানে থাইল্যান্ডের বৃহত্তম মুঠোফোন পরিচালক।(পরিধি মানচিত্র )  প্রতিষ্ঠানটি পোস্ট পে সেবার পাশাপাশি ১২কল ব্র্যান্ড নামে প্রিপেইড সেবা দিয়ে থাকে।

থ্রিজি এবং এলটিই 
প্রতিষ্ঠানটি থ্রিজি নেটুওয়ার্কের পেছনে ৯০ বিলিয়ন ভাট বিনিয়োগ করার সিদ্ধান্ত নিয়েছে এবং ২০১৫ সালের মধ্যে থাইল্যান্ডের ৯৭% এলাকায় থ্রিজি পৌঁছে দেয়ার পরিকল্পনা গ্রহণ করেছে।

২০১২ সালের ফেব্রুয়ারি মাসে প্রতিষ্ঠানটি ব্যাংকক এবং মাহা সারাখাম এ পরীক্ষামূলকভাবে দুইটি ২.৩ গিগাহার্জ এলটিই নেটওয়ার্ক চালু করে প্রতিষ্ঠানটি।

প্রতিদ্বন্দ্ব্বী 
 ডিট্যাক
 ট্রু মুভ (প্রাক্তন অরেঞ্জ)
 মাইবাইক্যাট
 টটথ্রিজি

তথ্যসূত্র

বহিঃসংযোগ 
 
 AIS 3G 2100 
 AWN Website 
 AIS 12 call online top up

টেলিযোগাযোগ কোম্পানি
Mobile phone companies of Thailand
Shin Corporation
Companies listed on the Stock Exchange of Thailand
1986 establishments in Thailand
১৯৮৬-এ প্রতিষ্ঠিত কোম্পানি
থাই মার্কা
খণ্ডন-ভব-বন্ধন

খণ্ডন-ভব-বন্ধন বা শ্রীরামকৃষ্ণ-আরাত্রিক ভজন হল হিন্দু সন্ন্যাসী স্বামী বিবেকানন্দের লেখা একটি বাংলা গান। এই গানটি ঊনবিংশ শতাব্দীর হিন্দু ধর্মগুরু রামকৃষ্ণ পরমহংসের উদ্দেশ্যে রচিত। গানটির রচনাকাল ১৮৯৮ খ্রিষ্টাব্দ। এটি মিশ্রকল্যাণ রাগ ও তালফেরতায় (চৌতাল, তিনতাল ও একতাল) রচিত একটি ভক্তিগীতি।

এই গানটিতে বিবেকানন্দ জাগতিক বন্ধন থেকে নিজেকে মুক্ত করার, এবং যাঁরা নিজেদের মুক্ত করতে পেরেছেন তাদের বিশ্বব্যাপী মুক্তি-চেতনা ছড়িয়ে দেবার ও বন্ধন ও দুঃখ থেকে মানুষকে মুক্ত হতে অনুপ্রেরিত করার আহ্বান জানিয়েছেন।

ইতিহাস 
বিবেকানন্দ ছিলেন রামকৃষ্ণ পরমহংসের শিষ্য। রামকৃষ্ণ পরমহংসের শিক্ষা প্রসারিত করার উদ্দেশ্যে বিবেকানন্দ রামকৃষ্ণ মঠ ও মিশন প্রতিষ্ঠা করেছিলেন, যেটি হিন্দু সংস্কার আন্দোলনের একটি গুরুত্বপূর্ণ অঙ্গে পরিণত হয়েছিল। বিবেকানন্দ ছিলেন পাশ্চাত্যে বেদান্ত ও যোগ দর্শনের প্রথম ও অন্যতম প্রধান প্রচারক। তিনি মার্কিন যুক্তরাষ্ট্র ও ইউরোপ পর্যটন করে এই দুই দর্শন প্রচার করেছিলেন। ১৮৯৮ সালে রামকৃষ্ণ পরমহংসের শিষ্য নীলাম্বর বসুর বাড়িতে তিনি রামকৃষ্ণ মঠ প্রতিষ্ঠা করেন। এই বাড়িতে অবস্থানকালেই তিনি এই গানটি রচনা করেছিলেন।

রামকৃষ্ণ মঠ ও মিশনের সব মন্দিরেই দৈনিক পূজার্চনার পর সন্ধ্যারতির সময় এই গানটি গাওয়া হয়।

বিষয়বস্তু 
এই গানে বিবেকানন্দ দুঃখ ও জাগতিক বন্ধন থেকে ব্যক্তির মুক্তির কথা লিখেছেন। তিনি নিজেও তার আধ্যাত্মিক জীবন এই কাজে অতিবাহিত করেছিলেন। 

এই স্তোত্রে বিবেকানন্দ তার গুরু রামকৃষ্ণ পরমহংসকে সম্বোধন করে বন্দনা করেছেন। তিনি বলেছেন, তার গুরু এমনই এক নিষ্কলুষ চরিত্র যিনি জগতের সকল বন্ধন খণ্ডন করতে সমক্ষ; তিনি মানুষের রূপধারী দিব্য জ্ঞানের প্রতিনিধি। গুরুর চোখের দিকে তাকিয়ে তিনি অনুভব করেছেন, তার চোখদুটি ঐশ্বরিক জ্ঞানের আলোকে উদ্ভাসিত এবং মায়াখণ্ডনকারী। মানুষকে মুক্ত করতে তিনি নিজে এই মানবদেহে বন্দী হয়ে এসেছেন। তাই তিনি তার গুরুকে পুনরায় বন্দনা করেছেন। শেষে তিনি তার গুরুকে "জ্যোতির জ্যোতি" বলে উল্লেখ করে তার হৃদয়ের অন্ধকার ও অজ্ঞান দূর করার জন্য গুরুর কাছে প্রার্থনা করেছেন।

পাদটীকা 

বাংলা ভাষার গান
হিন্দু সঙ্গীত
স্বামী বিবেকানন্দের রচনা
স্বামী বিবেকানন্দের প্রবন্ধ
হিন্দু ভক্তিমূলক গান
'জাম-দ্ব্যাংস-শা-ক্যা-র্গ্যাল-ম্ত্শান

'জাম-দ্ব্যাংস-শা-ক্যা-র্গ্যাল-ম্ত্শান () (১৩৪০–১৩৭৩) তিব্বতের ফাগ-মো-গ্রু-পা রাজবংশের দ্বিতীয় রাজা ছিলেন।

প্রথম জীবন 
'জাম-দ্ব্যাংস-শা-ক্যা-র্গ্যাল-ম্ত্শান ফাগ-মো-গ্রু-পা রাজবংশের প্রতিষ্ঠাতা তা'ই-সি-তু-ব্যাং-ছুব-র্গ্যাল-ম্ত্শানের ভ্রাতা ব্সোদ-নাম্স-ব্জাং-পোর () পুত্র ছিলেন। নয় বছর বয়সে তিনি ভিক্ষুর শপথ গ্রহণ করেন। তিনি বু-স্তোন-রিন-ছেন-গ্রুব নামক বিখ্যাত বিখ্যাত তিব্বতী পন্ডিতের নিকট শিক্ষালাভ করেন। ১৩৬৪ খ্রিষ্টাব্দে তা'ই-সি-তু-ব্যাং-ছুব-র্গ্যাল-ম্ত্শানের মৃত্যু হলে তিনি মধ্য তিব্বতের পরবর্তী রাজা হন।

রাজত্ব 
'জাম-দ্ব্যাংস-শা-ক্যা-র্গ্যাল-ম্ত্শান যখন সিংহাসনে বসেন তখন মঙ্গোল ইউয়ান সাম্রাজ্য এতটাই দুর্বল হয়ে পড়েছে, যে তিব্বতের রাজনীতিতে তাদের প্রভাব ছিল না বললেই চলে। ১৩৬৫ খ্রিষ্টাব্দে ইউয়ান সম্রাট তোঘোন তেমুর তাকে গুশি উপাধি এবং নেদোং অঞ্চলের শাসনভার দান করেন। ১৩৬৮ খ্রিষ্টাব্দে মিং রাজবংশ চীন অধিকার করলে হেঝৌ অঞ্চলের সেনাপতির উপদেশে মিং সম্রাট তাকে পুনরায় উপাধি প্রদান করে তার সঙ্গে সুসম্পর্ক বজায় রাখেন। এরফলে 'জাম-দ্ব্যাংস-শা-ক্যা-র্গ্যাল-ম্ত্শান চীনের হস্তক্ষেপ ব্যতীত নিজের পৃথক শাসনব্যবস্থার অস্তিত্ব বজায় রাখতে সক্ষম হন। তার শাসনকাল মোটামুটি শান্তিপূর্ণ ছিল। শুধু একবার তাকে যুদ্ধযাত্রায় যেতে হয় এবং তাতে তিনি বিজয়ী হন। ১৩৭৩ খ্রিষ্টাব্দে তার মৃত্যু হলে তার কনিষ্ঠ ভ্রাতা শা-ক্যা-রিন-ছেন পরবর্তী রাজা হন।

পাদটীকা

তথ্যসূত্র

আরো পড়ুন 
 Tsepon W.D. Shakabpa, Tibet. A Political History. Yale 1967.
 Ya Hanzhang, Biographies of the Tibetan Spiritual Leaders Panchen Erdenis. Beijing 1994.

১৩৪০-এ জন্ম
১৩৭৩-এ মৃত্যু
ফাগমোদ্রুপা রাজবংশ
ফাগমো কাগ্যু
শা-ক্যা-রিন-ছেন

শা-ক্যা-রিন-ছেন () তিব্বতের ফাগ-মো-গ্রু-পা রাজবংশের তৃতীয় রাজা ছিলেন।

রাজত্ব 
১৩৭৩ খ্রিষ্টাব্দে ফাগ-মো-গ্রু-পা রাজবংশের দ্বিতীয় রাজা 'জাম-দ্ব্যাংস-শা-ক্যা-র্গ্যাল-ম্ত্শানের মৃত্যু হলে তার কনিষ্ঠ ভ্রাতা শা-ক্যা-রিন-ছেন পরবর্তী রাজা হন। কিন্তু বেশিদিন তিনি রাজত্ব করে যেতে পারেননি। একটি দুর্ঘটনায় তার মৃত্যু হলে 'জাম-দ্ব্যাংস-শা-ক্যা-র্গ্যাল-ম্ত্শানের ভ্রাতা রিন-ছেন-র্দো-র্জের () পুত্র গ্রাগ্স-পা-ব্যাং-ছুব পরবর্তী রাজা হন।

তথ্যসূত্র 

ফাগমোদ্রুপা রাজবংশ
ফাগমো কাগ্যু
গ্রাগ্স-পা-ব্যাং-ছুব

গ্রাগ্স-পা-ব্যাং-ছুব () তিব্বতের ফাগ-মো-গ্রু-পা রাজবংশের চতুর্থ রাজা ছিলেন।

সংক্ষিপ্ত জীবনী 

গ্রাগ্স-পা-ব্যাং-ছুব ফাগ-মো-গ্রু-পা রাজবংশের দ্বিতীয় রাজা 'জাম-দ্ব্যাংস-শা-ক্যা-র্গ্যাল-ম্ত্শানের ভ্রাতা 
রিন-ছেন-র্দো-র্জের () পুত্র ছিলেন। তিনি পনেরো বছর বয়সে গ্দান-সা-থেল বৌদ্ধবিহারে প্রধানরূপে যোগদান করেন। ১৩৭৩ খ্রিষ্টাব্দে 'জাম-দ্ব্যাংস-শা-ক্যা-র্গ্যাল-ম্ত্শানের মৃত্যু হলে তার কনিষ্ঠ ভ্রাতা শা-ক্যা-রিন-ছেন পরবর্তী রাজা হন। কিন্তু বেশিদিন তিনি রাজত্ব করে যেতে পারেননি। একটি দুর্ঘটনায় তার মৃত্যু হলে গ্রাগ্স-পা-ব্যাং-ছুব ১৩৭৪ খ্রিষ্টাব্দে পরবর্তী রাজা হন কিন্তু ১৩৮১ খ্রিষ্টাব্দে তিনি গ্দান-সা-থেল বৌদ্ধবিহারে তন্ত্র সম্বন্ধে শিক্ষাদান করবেন বলে তার রাজত্ব থেকে অবসর নেন। তার রাজত্বকাল হ্রস্ব হওয়ার কারণে মিং রাজবংশ তাকে কখনোই আনুষ্ঠানিক ভাবে স্বীকৃতি দেননি।

তথ্যসূত্র

আরো পড়ুন 
 Tsepon W.D. Shakabpa, Tibet. A Political History. Yale 1967.
 Ya Hanzhang, Biographies of the Tibetan Spiritual Leaders Panchen Erdenis. Beijing 1994.

১৩৫৬-এ জন্ম
১৩৮৬-এ মৃত্যু
ফাগমো কাগ্যু
ফাগমোদ্রুপা রাজবংশ
গ্দান-সা-থেল

গ্দান-সা-থেল () তিব্বতী বৌদ্ধধর্মের ফাগ-মো-ব্কা'-ব্র্গ্যুদ ধর্মসম্প্রদায়ের একটি বৌদ্ধবিহার বিশেষ।

ইতিহাস 
এক বৌদ্ধ ভিক্ষু র্ত্সেস-থাং শহরের পূর্বে ফাগ-মো-গ্রু নামক স্থানে ব্কা'-ব্র্গ্যুদ ধর্মসম্প্রদায়ের প্রতিষ্ঠাতা স্গাম-পো-পা-ব্সোদ-নাম্স-রিন-ছেনের শিষ্য ফাগ-মো-গ্রু-পা-র্দো-র্জে-র্গ্যাল-পোকে একটি কুটীর দান করলে তিনি ১১৭০ খ্রিষ্টাব্দে তার মৃত্যু পর্যন্ত এই স্থানে বসবাস করেন। ১১৯৮ খ্রিষ্টাব্দে তার শিষ্যরা এই স্থানে গ্দান-সা-থেল বৌদ্ধবিহার প্রতিষ্ঠিত হয়। ১৩৫৪ থেকে ১৪৩৫ খ্রিষ্টাব্দ পর্যন্ত ফাগ-মো-গ্রু-পা রাজবংশের রাজারা এই বৌদ্ধবিহারের প্রধান হিসেবে নির্বাচিত হতেন এবং মৃত্যুর পর তাদের এই স্থানে সমাহিত করা হত। চীনের সাংস্কৃতিক বিপ্লবের ফলে বর্তমানে এই বৌদ্ধবিহার ধ্বংসাবশেষে পরিণত হয়েছে।

তথ্যসূত্র

আরো পড়ুন 
 Olaf Czaja: „The Sculptural Art of Densatil“, Oriental Art, Vol.50. No.4. 2006

বহিঃসংযোগ 
 Research Project on the Sculptural Art of Densatil
 https://web.archive.org/web/20141010162813/http://hosting.zkm.de/icon/stories/storyReader$84 
 http://www.tibet-tours.com/fengguang/ShowArticle.asp?ArticleID=1991 
 collab.itc.virginia.edu: The abbots of phag mo gru (gdan sa mthil) by the dates of their ascendancies
 http://www.aaoarts.com/densatil/1e.html 
 http://baike.baidu.com/view/1089798.html 
 https://web.archive.org/web/20110715215110/http://xzwwj.sach.gov.cn/tabid/150/InfoID/1638/Default.aspx xzwwj.sach.gov.cn
 http://www.tibetreisen.com/Photo/ShowPhoto.asp?PhotoID=428 
 http://tibet.cctv.com/20090112/110110.shtml tibet.cctv.com

তিব্বতী বৌদ্ধবিহার
কাগ্যু বৌদ্ধবিহার
ফাগমো কাগ্যু
ব্সোদ-নাম্স-গ্রাগ্স-পা (ফাগমোদ্রুপা)

ব্সোদ-নাম্স-গ্রাগ্স-পা () (১৩৫৯- ১৪০৮) তিব্বতের ফাগ-মো-গ্রু-পা রাজবংশের পঞ্চম রাজা ছিলেন।

রাজত্ব 
ব্সোদ-নাম্স-গ্রাগ্স-পা ফাগ-মো-গ্রু-পা রাজবংশের দ্বিতীয় রাজা 'জাম-দ্ব্যাংস-শা-ক্যা-র্গ্যাল-ম্ত্শানের ভ্রাতা রিন-ছেন-র্দো-র্জের () পুত্র ছিলেন। ফাগ-মো-গ্রু-পা রাজবংশের চতুর্থ রাজা ও তার ভ্রাতা গ্রাগ্স-পা-ব্যাং-ছুব ১৩৮১ খ্রিষ্টাব্দে গ্দান-সা-থেল বৌদ্ধবিহারে তন্ত্র সম্বন্ধে শিক্ষাদান করবেন বলে তার রাজত্ব থেকে অবসর নিলে তিনি সিংহাসনে আরোহণ করেন। তিনি মাত্র চার বছর রাজত্ব করেন এবং এই সময়ে তিব্বতে ফসলের উৎপাদন ভালো হওয়ায় তিনি ভাগ্যশালী রাজা নামেও পরিচিত। মিং সম্রাট হোংঊ তাকে গুশি উপাধি দান করেন। কিন্তু ১৩৮৫ খ্রিষ্টাব্দে ফাগ-মো-গ্রু-পা রাজবংশের অপর এক পরিবারগোষ্ঠী ব্সোদ-নাম্স-গ্রাগ্স-পাকে সরিয়ে ক্ষমতা দখল করলে তিনি এই গোষ্ঠীর চাপে মিং সম্রাট হোংঊকে পত্র মারফত ফাগ-মো-গ্রু-পা রাজবংশের তৃতীয় রাজা শা-ক্যা-রিন-ছেনের পুত্র গোং-মা-গ্রাগ্স-পা-র্গ্যাল-ম্ত্শানকে পরবর্তী ফাগ-মো-গ্রু-পা রাজা হিসেবে ঘোষণা করতে অনুরোধ করেন। মিং সম্রাট এই অনুরোধ রাখলে তিনি গ্দান-সা-থেল বৌদ্ধবিহারে চলে যান এবং সেখানে বাকি জীবন অতিবাহিত করেন।

তথ্যসূত্র 

১৩৫৯-এ জন্ম
১৪০৮-এ মৃত্যু
ফাগমো কাগ্যু
ফাগমোদ্রুপা রাজবংশ